Babelscape/SREDFM huggingface dataset:
Κωνσταντίνος της Ρωσίας

Ο Κωνσταντίνος της Ρωσίας μπορεί να αναφέρεται στους παρακάτω:

* Κωνσταντίνος Πάβλοβιτς της Ρωσίας (8 Μαΐου 1779 - 27 Ιουνίου 1831), Ρώσος μεγάλος δούκας και ανεπίσημος βασιλιάς για 25 μέρες το 1825. 
* Κωνσταντίνος Νικολάγιεβιτς της Ρωσίας (21 Σεπτεμβρίου 1827 - 25 Ιανουαρίου 1892), Ρώσος πρίγκιπας.
* Κωνσταντίνος Κωνσταντίνοβιτς της Ρωσίας (1858-1915) (22 Αυγούστου 1858 - 15 Ιουνίου 1915), Ρώσος μεγάλος δούκας.
* Κωνσταντίνος Κωνσταντίνοβιτς της Ρωσίας (1891-1918) (1 Ιανουαρίου 1891 - 18 Ιουλίου 1918), Ρώσος πρίγκιπας.
Φλαβιανό Μέγαρο

To Φλαβιανό Μέγαρο, λατιν. Domus Flavia είναι ένα τμήμα του τεράστιου συγκροτήματος κτηρίων του Παλατιού του Δομιτιανού στον Παλατίνο λόφο της Ρώμης. Ολοκληρώθηκε το 92 μ.Χ. από τον Αυτοκράτορα Τίτο Φλάβιο Δομιτιανό και αποδίδεται στον κύριο αρχιτέκτονά του, τον Ραμπίριους.

Ο όρος είναι σύγχρονος και χρησιμοποιείται για να περιγράψει τη βορειοδυτικό τμήμα του ανακτόρου, όπου υπήρχε ένα σύνολο από δημόσιες αίθουσες για ψυχαγωγία και τελετές. Διασυνδέεται με το οικογενειακό τμήμα στα νοτιοανατολικά, το Αυγουστιανό Μέγαρο, που κατεβαίνει την πλαγιά του Παλατίνου λόφου. Τα επιβλητικά ερείπια επάνω από τον Μεγάλο Ιππόδρομο είναι μεταγενέστερη προσθήκη: είναι οι αναλημματικοί τοίχοι μίας μεγάλης επέκτασης προς τα ανατολικά, επάνω στην οποία ο Σεπτίμιος Σεβήρος έκτισε μία προέκταση, το Σεβηριανό Μέγαρο.
Γιώργος Γονιός

Ο Γιώργος Γονιός είναι Έλληνας παλαίμαχος ποδοσφαιριστής που αγωνιζόταν στις θέσεις της άμυνας. Αγωνίστηκε το πλείστον της καριέρας του με τη φανέλα του Παναθηναϊκού, με τα χρώματα του οποίου και διακρίθηκε.
Σπύρος Πούλης

Ο Σπύρος Πούλης (Παραμυθιά, 30 Ιουνίου 1969) είναι Έλληνας ηθοποιός.
Μέγας Ιππόδρομος

Ο Μέγας Ιππόδρομος, λατιν. Circus Maximus (κυριολεκτικά: ο Μέγιστος Κύκλος) στην αρχαία Ρώμη, ήταν ένα στάδιο για αρματοδρομίες και ένας χώρος για την ψυχαγωγία του πλήθους. Βρίσκεται στο κοίλωμα μεταξύ του Αβεντίνου και του Παλατίνου λόφου. Ήταν το πρώτο και μεγαλύτερο στάδιο της παλαιάς Ρώμης και της μεταγενέστερης Αυτοκρατορίας της. Οι διαστάσεις του είναι 621 μ. Χ 118 μ. και χωρούσαν 250.000 θεατές. Στην πλήρως ανεπτυγμένη μορφή του, έγινε το πρότυπο για τους ιπποδρόμους της Ρωμαϊκής Αυτοκρατορίας, όπως του Ιπποδρόμου της Κωνσταντινούπολης. Η τοποθεσία είναι τώρα δημόσιο πάρκο.
Πουλημένη στην Αμαρτία

Η ταινία Πουλημένη στην Αμαρτία (Πρωτότυπος τίτλος Criss Cross), γνωστό κι ως Ο Κόκκινος Δαίμων του Λος Άντζελες είναι Φιλμ νουάρ, παραγωγής 1949 σε σκηνοθεσία Ρόμπερτ Σιόντμακ με πρωταγωνιστές τους Μπαρτ Λάνκαστερ, Ιβόν Ντε Κάρλο και Νταν Ντιουρέα. Η ταινία είμαι βασισμένη στο ομώνυμο μυθιστόρημα του Ντον Τρέισι, που γράφτηκε το 1934 και διασκευάστηκε για τη μεγάλη οθόνη από τον Ντάνιελ Φουκς.
Κοιλάδα των Πεσόντων

Η Κοιλάδα των Πεσόντων (Valle de los Caídos) είναι συγκρότημα ταφικών μνημείων που χτίστηκε μεταξύ 1940 και 1958 για να τιμήσει αυτούς που έχασαν τη ζωή τους κατά τη διάρκεια του ισπανικού εμφυλίου πολέμου και βρίσκεται σε απόσταση 10 χιλιομέτρων περίπου βορειοανατολικά της πόλης Ελ Εσκοριάλ (Μαδρίτη).
Το μνημείο περιλαμβάνει μαυσωλείο όπου έχουν ταφεί 37000 Ισπανοί, δηλαδή 27.000 εθνικιστές μαχητές και 10.000 δημοκρατικοί, τη Βασιλική του Αγίου Σταυρού και τον μεγαλύτερο σταυρό του κόσμου ύψους 152 μέτρων. Στην ίδια τοποθεσία έχει ταφεί ο Φρανθίσκο Φράνκο και ο Χοσέ Αντόνιο Πρίμο ντε Ριβέρα. 
Στις 20 Νοεμβρίου, ημέρα του θανάτου του Ισπανού δικτάτορα Φράνκο, γίνεται επιμνημόσυνη δέηση για τα θύματα του Εμφύλιου πολέμου.

Τον Αύγουστο του 2018, ο πρωθυπουργός της Ισπανίας Πέδρο Σάντσεθ, δήλωσε "Η Ισπανία δεν μπορεί να επιτρέψει, ως εδραιωμένη και ευρωπαϊκή δημοκρατία, σύμβολα που διχάζουν τους Ισπανούς" και έθεσε θέμα μεταφοράς των λειψάνων του Φράνκο.
Έβα Λόβια

Η Έβα Λόβια, γεννήθηκε στις 29 Μαϊου 1989 στο Λος Άντζελες της Καλιφόρνια και είναι Αμερικανίδα ηθοποιός πορνογραφικών ταινιών.
εναλλ.=Eva Lovia at the AVN Adult Entertainment Expo in Las Vegas on January 21, 2015|αριστερά|μικρογραφία|205x205εσ|Η Έβα Λόβια στα ΑVN Adult Entertainment Expo στο Λας Βέγκας, τον Ιανουάριο του 2015.
Η Έβα Λόβια γεννήθηκε ως Κάντις Κλαρκ στο Λος Άντζελες της Καλιφόρνια ενώ είναι Ιαπωνικής και Αμερικανικής καταγωγής. Πριν από την ενασχόληση της με την βιομηχανία του πορνό, η Έβα Λόβια εργάστηκε ως μοντέλο γυμνών φωτογραφήσεων. Όπως η ίδια έχει δηλώσει, η μητέρα της είναι εκείνη όπου την υποστήριξε να ασχοληθεί με τις γυμνές φωτογραφίσεις, μιας και η ίδια είχε παλαιότερα εργαστεί ως μοντέλο γυμνών φωτογραφήσεων για το Playboy. Ξεκίνησε την καριέρα της στη βιομηχανία του πορνό, το 2014 και από τότε έχει συνεργαστεί με διάφορες εταιρίες και ιστοσελίδες πορνό όπως τις Brazzers, Digital Playground, Vixen, Tushy, Reality Kings και BangBros. Επίσης, έχει ιδρύσει την Eva Enterprise, ένα ίδρυμα που δημιούργησε η ίδια η Έβα Λόβια για να συμβουλεύει της γυναίκες που θέλουν να ξεκινήσουν την σταδιοδρομία τους στη βιομηχανία του πορνό. Εκτός αυτού, είναι επίσης ιδιοκτήτρια του δικού της εστιατορίου.
Αβεντίνος λόφος

thumb|right|200px|Σχηματικός χάρτης της Ρώμης, που δείχνει τους επτά λόφους και το τείχος του Σεβήρου.
O Αβεντίνος λόφος (λατιν. "collis Aventinus"), είναι ένας από τους Επτά λόφους της αρχαίας Ρώμης. Στην εποχή μας ανήκει στην περιοχή Ρίπα, που είναι το 12ο διαμέρισμα της Ρώμης.
Καίλιος λόφος

Ο Καίλιος λόφος, λατιν. collis Caelius, είναι ένας από τους Επτά λόφους της Ρώμης. Ο 3ος βασιλιάς της Ρώμης Τούλους Χοστίλιους με τη βία μετεγκατέστησε όλο τον πληθυσμό της Άλμπα Λόνγκα στον Καίλιο λόφο. Σύμφωνα με την παράδοση που αφηγείται ο Τίτος Λίβιος, ο λόφος έλαβε το όνομά του από τον Ετρούσκο Καίλιο Βιμπέννα, επειδή ίδρυσε οικισμό εκεί ή επειδή ο φίλος του Σέρβιους Τούλιους, 6ος βασιλιάς της Ρώμης, ήθελε να τον τιμήσει μετά τον θάνατό του.

Στη Δημοκρατική περίοδο ο Καίλιος λόφος ήταν μία σύγχρονη περιοχή οίκησης και τοποθεσία πλούσιων οικιών. Η αρχαιολογική σκαπάνη κάτω από τις Θέρμες του Καρακάλλα ανακάλυψε τα υπολείμματα πολυτελών βιλών με τοιχογραφίες και ψηφιδωτά. Ο Καίλιος είναι η θέση της βασιλικής του Σάντι Τζοβάννι ε Πάολο και της αρχαίας βασιλικής του Σάντο Στέφανο Ροτόνντο, γνωστής για το κεντρικό, κυκλικό σχέδιό της. Μία σημαντική έκταση του λόφου καταλαμβάνεται από τη Βίλλα Τσελιμοντάνα και τους κήπους της.
Ο Άνθρωπος που Πούλησε τον Ίσκιο του στον Διάβολο

Ο Άνθρωπος που Πούλησε τον Ίσκιο του στον Διάβολο (Peter Schlemihl’s Miraculous Story) είναι τίτλος βιβλίου του εξόριστου στη Γερμανία Γάλλου αριστοκράτη Adelbert von Chamisso, που γράφτηκε το 1814 υπό μορφή νουβέλας.
Η υπόθεσή του είναι αλληγορική, καθώς περιγράφει τις αντιξοότητες που συναντά στη ζωή του ο βασικός πρωταγωνιστής (Peter Schlemihl) όταν συνειδητοποιεί τις επιπτώσεις που έχει πάνω του, η απόφασή του να πουλήσει τον ίσκιο του στον Διάβολο, με αντίτιμο ένα πορτοφόλι που δεν αδειάζει από χρήματα, ποτέ. Οι προσωπικές και κοινωνικές επιπτώσεις της πράξης του είναι τόσο ολέθριες, ώστε πολύ γρήγορα μετανιώνει για ότι έκανε και αρχίζει να αναζητεί τρόπο να πάρει πίσω τον ίσκιο του, μία αναζήτηση που κορυφώνεται όσο εξελίσσεται η υπόθεση του έργου. Ενώ το βιβλίο, προορίζονταν, αρχικά για μικρές, ηλικιακά, ομάδες αναγνωστών, γρήγορα έγινε πολύ δημοφιλές στο ευρύτερο κοινό. Η ιστορία του βιβλίου μεταφέρθηκε στην Αμερικανική τηλεόραση, σε ένα επεισόδιο της σειράς Favorite Story (1953) με πρωταγωνιστή τον ηθοποιό DeForest Kelley.

Το βιβλίο κυκλοφόρησε και στην Ελλάδα (1935) από τις εκδόσεις «Ακροπόλεως».
Ούρσουλα Κορμπερό

Η Ούρσουλα Κορμπερό Ντελγκάδο (γεννήθηκε στις 11 Αυγούστου 1989) είναι Ισπανίδα ηθοποιός, γνωστή για τους ρόλους της ως Ρουθ στην σειρά "Física o Química" του ισπανικού τηλεοπτικού σταθμού Antena 3 , ως Μαργαρίτα της Αυστρίας στην σειρά "Ιζαμπέλ", ως Έστερ Σαλίνας στην σειρά "La embajada" και ως Τόκιο στην τηλεοπτική σειρά La Casa de Papel (ελληνικά: Η τέλεια ληστεία).

}}
Κώστας Δέρβος

Ο Κώστας Δέρβος (23 Μαρτίου 1984) είναι Έλληνας πολιτικός και πρόεδρος του Ιδρύματος Νεολαίας και Δια Βίου Μάθησης. Διετέλεσε προέδρος της ΟΝΝΕΔ (2016-2019).
Δήμος Ντελτσέβου

Ο Δήμος Ντελτσέβου ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Ντέλτσεβο ονομάζεται επίσης η πόλη στην οποία βρίσκεται η έδρα του Δήμου Ντελτσέβου.
Γκερτ Σκόμπελ

Ο Γκερτ Σκόμπελ (γεννημένος στις 12 Μαΐου 1959 στο Άαχεν) είναι Γερμανός δημοσιογράφος, παρουσιαστής, συγγραφέας και φιλόσοφος.
Gran Turismo 6

Το Gran Turismo 6 (グランツーリスモ 6, Guran Tsūrisumo Shikkusu, συντομογραφία GT6) είναι βιντεοπαιχνίδι αγώνων που αναπτύχθηκε από την Polyphony Digital και δημοσιεύτηκε από την Sony Computer Entertainment για την κονσόλα βιντεοπαιχνιδιών PlayStation 3. Είναι η έκτη κύρια έκδοση και το δωδέκατο παιχνίδι της σειράς βιντεοπαιχνιδιών "Gran Turismo". Κυκλοφόρησε παγκοσμίως στις 6 Δεκεμβρίου 2013 και έλαβε θετικές κριτικές, κέρδισε βραβεία και μπήκε στην κορυφή των τσαρτς σε διάφορες χώρες του κόσμου. Τα νέα χαρακτηριστικά που προστέθηκαν περιλαμβάνουν νέα αυτοκίνητα και πίστες, βελτιώσεις στις επιλογές εξατομίκευσης αυτοκινήτων, και συνεργασίες με το Φεστιβάλ Ταχύτητας Γκούντγουντ, το Ινστιτούτο Άιρτον Σέννα, την FIA και τη ΝΑΣΑ. Το Gran Turismo 6 είναι το πρώτο βιντεοπαιχνίδι που έχει περιεχόμενο επίσημα πιστοποιημένο από τη FIA.
Πσόγκλαβ

thumb|220пкс|Ο Πσόγκλαβ
Ο Πσόγκλαβ (σερβικά: Псоглав / Psoglav, κυριολεκτικά «κυνοκέφαλος») είναι ένα δαιμονικό μυθικό πλάσμα στη σλαβική μυθολογία· η πίστη για αυτό υπήρχε σε σημεία της Βοσνίας και του Μαυροβουνίου. Ο Πσόγκλαβ περιγράφηκε ότι έχει ανθρώπινο σώμα με πόδια αλόγου και κεφάλι σκύλου με σιδερένια δόντια και ένα μόνο μάτι στο μέτωπο.

Οι Πσόγκλαβ περιγράφηκαν ότι ζουν σε σπηλιές ή σε σκοτεινό έδαφος που έχει άφθονους πολύτιμους λίθους, αλλά είναι ανήλιο. Ασκούν ανθρωποφαγία, ή ακόμα και ξεθάβουν πτώματα από τάφους για να τα φάνε. Στην κροατική γλώσσα, ο όρος είναι "Πσόγκλαβατς" (Psoglavac). Υπάρχουν πολυάριθμοι μύθοι γι' αυτούς, ιδίως στη χερσόνησο της Ίστριας στην Κροατία.
Αιμιλία Βασιλική

Η Αιμιλία Βασιλική, λατιν. "Basilica Aemilia", ήταν μία κρατική βασιλική στη Ρωμαϊκή Αγορά, στην Ιταλία. Σήμερα σώζονται μόνο τα θεμέλια και μερικά τμήματα που έχουν αναστυλωθεί . Το οικοδόμημα έχει διαστάσεις 100 μ. Χ 30 μ. Είχε δύο ορόφους, από 16 αψίδες ο καθένας και τρεις εισόδους.

thumb|right|305px|Η Αιμιλία Βασιλική την εποή του Αυγούστου. Τισδιάστατη ανακατασκευή από υπολογιστή.
Τζίντου Κρισναμούρτι

Ο Τζίντου Κρισναμούρτι (Jiddu Krishnamurti, 11 Μαΐου 1895 - 17 Φεβρουαρίου 1986) ήταν Αμερικανο-Ινδός διανοητής και ποιητής. Γεννήθηκε στην πόλη Μανταναπάλ της Ινδίας. Ορφανός από μητέρα, υιοθετήθηκε από την Άνι Μεζάντ, πρόεδρο της Θεοσοφικής Εταιρείας, καθώς η πρόεδρος τον θεωρούσε ως παγκόσμιο δάσκαλο. Πραγματοποίησε πολλά ταξίδια στην Ευρώπη και στην Αμερική και το 1969 ανέλαβε διευθυντής του ιδρύματος που φέρει το όνομά του, στην Καλιφόρνια. Δεν θεωρούσε ότι ανήκε σε κάποια εθνικότητα, θρήσκευμα ή κάστα και δίδασκε ως τον θάνατό του, το 1986.
Ιουλία Βασιλική

Η Ιουλία Βασιλική, λατιν. Basilica Julia, ήταν μία κατασκευή, που κάποτε ορθωνόταν στη Ρωμαϊκή Αγορά. Ήταν ένα μεγάλο, διακοσμημένο, δημόσιο κτήριο, που εχρησιμοποιείτο για συσκέψεις και άλλες κρατικές λειτουργίες κατά την πρώιμη Ρωμαϊκή Αυτοκρατορία. Τα ερείπιά της έχουν ανασκαφεί: ό,τι έμεινε από την κλασική περίοδο είναι πιο πολύ θεμελιώσεις, δάπεδα, οι τοίχοι μίας γωνίας με μερικές αψίδες (που είναι μέρος του παλαιού κτηρίου και των μετέπειτα αυτοκρατορικών ανακατασκευών) και ένας κίονας από την πρώτη φάση οικοδόμησης.

thumb|right|300px|Η Ιουλία Βασιλική στην εποχή του Αυγούστου. Τρισδιάστατη αναπαραγωγή από υπολογιστή.

Η Ιουλία Βασιλική κτίστηκε σε τοποθεσία της προηγούμενης, πολύ μικρότερης Σεμπρονίας Βασιλικής του 170 π.Χ. κατά μήκος της νότιας πλευράς της Αγοράς (Forum), έναντι της Αιμιλίας Βασιλικής. Αρχικά αφιερώθηκε (ιδρύθηκε) το 46 π.Χ. από τον Ιούλιο Καίσαρα και το κόστος της καλύφθηκε με λάφυρα από τον Γαλατικό Πόλεμο. Ολοκληρώθηκε από τον Αύγουστο, που έδωσε στο κτήριο το όνομα του Ιουλίου Καίσαρα, ο οποίος είχε υιοθετήσει τον Αύγουστο.
Μυρτιά Λακωνίας

Η Μυρτιά Λακωνίας είναι χωριό στον δήμο Ευρώτα, στην περιφερειακή ενότητα Λακωνίας στην περιφέρεια Πελοποννήσου στην νότια Ελλάδα. Υπάγεται στην δημοτική ενότητα Έλους, ενώ κατά τη διάρκεια του προγράμματος Καποδίστρια αποτέλεσε μέρος του δήμου Έλους. 

Σύμφωνα με την απογραφή του 2001, το χωριό είχε πληθυσμό 535 κατοίκων. Σύμφωνα με την τοπική παράδοση, το όνομα του χωριού προέρχεται από το δέντρο της μυρτιάς που ευδοκιμούσε στην περιοχή.
Αψίδα του Κωνσταντίνου

Η Αψίδα του Κωνσταντίνου, λατιν. Arcus Constantini, είναι μία θριαμβική Αψίδα στη Ρώμη, που βρίσκεται μεταξύ του Κολοσσαίου και του Παλατίνου λόφου. Εγέρθηκε από τη Ρωμαϊκή Σύγκλητο για την επέτειο της νίκης του Κωνσταντίνου Α΄ επί του Μαξεντίου στη Μάχη της Μιλβίας γέφυρας το 312. Του αφιερώθηκε το 315 και είναι η μεγαλύτερη Ρωμαϊκή θριαμβική Αψίδα. Το τόξο εκτείνεται επάνω από την "Θριαμβική Οδό (Via Triumphalis)", την οδό που έβαιναν οι Αυτοκράτορες, όταν εισερχόταν στην πόλη με "θρίαμβο (triumphus)".

Αν και αφιερώθηκε στον Κωνσταντίνο Α΄, πολύ από το διακοσμητικό υλικό της είναι ενσωματωμένες δημιουργίες από την εποχή του Τραϊανού (98-117), Αδριανού (117-138) και Μάρκου Αυρηλίου (161-180), είναι λοιπόν ένα συμπίλημα. Είναι η τελευταία από τις υπάρχουσες Αψίδες στη Ρώμη και η μόνη που κάνει χρήση παλαιότερου υλικού (spolia), καθώς πήρε αρκετά μεγάλα ανάγλυφα από αυτοκρατορικά μνημεία του 2ου αι. Αυτό δίνει ένα εντυπωσιακό αποτέλεσμα, καθώς το υλικό αυτό είναι σε αντίθεση με τα νέα γλυπτά, που έγιναν για την Αψίδα. Έγινε διάσημη για το αισθητικό αυτό αποτέλεσμα· έλαβε το ειρωνικό παρωνύμιο "Το κοράκι του Αισώπου (Cornacchia di Esopo)", καθώς στην εποχή της δεν θεωρούσαν το συμπίλημα αυτό ως ωραίο, την κολάκευαν όμως για να έχουν την εύνοια του Αυτοκράτορα.

Η Αψίδα έχει ύψος 21 μ., μήκος 25,9 μ. και βάθος 7,4 μ. Έχει τρία τόξα: το μεσαίο έχει ύψος 11,5 μ. και 6,5 μ. βάθος, ενώ τα παράπλευρα τόξα είναι 7,4 μ. Χ 3,4 μ. Το επάνω διάζωμα είναι από πλίνθους, επενδυμένο με μάρμαρο. Στη δυτική πλευρά της Αψίδας, προς τη μεριά του Παλατίνου, υπάρχει θύρα πιο επάνω από το δάπεδο, που είναι η αρχή κλίμακας μέσα στην Αψίδα. Το γενικό σχέδιο, δηλ. οι αποσπώμενοι κίονες (αντί ημικιόνων) και το επάνω διάζωμα με κεντρική επιγραφή, έγινε με πρότυπο την Αψίδα του Σεπτίμιου Σεβήρου της Ρωμαϊκής Αγοράς.
Α.Ο. Υπάτου

Ο Αθλητικός Όμιλος Υπάτου είναι αθλητικό σωματείο με έδρα το Ύπατο Βοιωτίας. Επίσημο έτος ίδρυσης του συλλόγου είναι το 1976 και έχει χρώματα το μπλε και το λευκό. Διαθέτει τμήμα ποδοσφαίρου και υποδομών και ανήκει στη δύναμη της Ε.Π.Σ. Βοιωτίας. Συμμετέχει στη Γ' Εθνική Κατηγορία Ελλάδας και ως έδρα για τη διεξαγωγή των εντός έδρας αγώνων του χρησιμοποιεί το Δημοτικό Στάδιο Θήβας στη Θηβα. Φυσική του έδρα αποτελεί το Δημοτικό γήπεδο Υπάτου.

Πρόεδρος του συλλόγου είναι ο Σταμάτης Παπασταμάτης, Διευθυντής της εταιρίας στο Ύπατο Βοιωτίας «Ελληνική Εταιρία Γρανιτών» που είναι και επίσημος χορηγός του Α.Ο. Υπάτου και επίσης Αντιπρόεδρος του Ερασιτέχνη και Πρόεδρος της ομάδας χάντμπολ της Α.Ε.Κ.
Αλέξανδρος της Ρωσίας

Το όνομα Αλέξανδρος της Ρωσίας μπορεί να αναφέρεται στα παρακάτω πρόσωπα:

* Αλέξανδρος Α΄ της Ρωσίας (1777-1825), τσάρος της Ρωσικής Αυτοκρατορίας.
* Αλέξανδρος Β΄ της Ρωσίας (1818-1881), τσάρος της Ρωσικής Αυτοκρατορίας.
* Αλέξανδρος Γ΄ της Ρωσίας (1845-1894), τσάρος της Ρωσικής Αυτοκρατορίας.
Ματίας Γκέοργκ Μονν

Ο Ματίας Γκέοργκ Μονν (, 9 Απριλίου 1717, Βιέννη - 3 Οκτωβρίου 1750,Βιέννη) ήταν Αυστριακός συνθέτης και οργανίστας, του οποίου οι συνθέσεις σηματοδοτούν το πέρασμα από το Μπαρόκ στην Κλασική εποχή στη μουσική. Το πραγματικό του όνομα ήταν Γιόχαν Γκέοργκ Μονν (Johann Georg Monn), το οποίο άλλαξε για να μη γίνεται σύγχυση με τον νεότερο αδελφό του Γιόχαν Κριστοφ Μονν (Johann Christoph Monn, 1726-1782) που ήταν πιανίστας και συνθέτης.

Στην ηλικία των 14 ετών ήταν χορωδός στο μοναστήρι του Klosterneuburg, ενώ από το 1738 ήταν οργανίστας στην εκκλησία St. Charles της Βιέννης. Ήταν γνωστός στη Βιέννη, αλλά όχι και στην υπόλοιπη Ευρώπη και καμία από τις συνθέσεις του δεν παρουσιάστηκε όσο ζούσε. Μία από τις συμφωνίες του, που ολοκλήρωσε το 1740, είναι η πρώτη γνωστή συμφωνία με 4 μέρη, παρεμβάλλοντας ένα μινουέτο ως τρίτο μέρος.

Έγραψε 16 Συμφωνίες, 6 Κουαρτέτα, Κοντσέρτα (κυρίως για τσέμπαλο), Λειτουργίες, Τρίο.
Ο Ταξιδιώτης της Βροχής

Ο Ταξιδιώτης της Βροχής (γαλλικά: Le Passager de la pluie) είναι αστυνομικό δράμα του 1970 σε σκηνοθεσία Ρενέ Κλεμάν και σε μουσική του Φρανσίς Λαι. Πρωταγωνιστούν ο Τσαρλς Μπρόνσον στο ρόλο του Χάρι Ντομπς και η Μαρλέν Ζομπέρ στο ρόλο της Μέλυ.
Μπιμπιάνα Στάινχαους

Η Μπιμπιάνα Στάινχαους ("Bibiana Steinhaus," γεννημένη στις 24 Μαρτίου 1979) είναι Γερμανίδα διαιτητής ποδοσφαίρου με έδρα το Λάνγκενχαγκεν.
Νίκος Αναδιώτης

Ο Νίκος Αναδιώτης (Μέθανα, 10 Φεβρουαρίου 1983) είναι Έλληνας μοντέλο, ηθοποιός και παρουσιαστής.
R-407C

Το R-407C είναι ένα μείγμα υδροφθορανθράκων που χρησιμοποιείται ως ψυκτικό μέσο. Πρόκειται για ζεοτροπικό μίγμα διφθορομεθανίου (R-32), πενταφθοροαιθανίου (R-125) και 1,1,1,2-τετραφθοροαιθανίου (R-134a). Το διφθορομεθάνιο χρησιμεύει για την παροχή θερμικής ικανότητας, το πενταφθοροαιθάνιο μειώνει την ευφλεκτότητα, το τετραφθοροαιθάνιο μειώνει την πίεση. Οι κύλινδροι R-407C έχουν χρώμα πορτοκαλί . 

Αυτό το ψυκτικό μέσο προορίζεται για την αντικατάσταση του R-22 . Η παραγωγή R-22 προβλέπεται να καταργηθεί σταδιακά μέχρι το 2020 σύμφωνα με το πρωτόκολλο του Μόντρεαλ . 

Δεν συνιστάται η προσθήκη του R-407C σε συστήματα R-22 πάνω από το υπάρχον φορτίο σε περιπτώσεις χαμηλών επιπέδων ψυκτικού μέσου. Στην περίπτωση αλλαγής του συμπιεστή, έχουν ήδη κατασκευαστεί συμπιεστές αντικατάστασης με λάδι POE ( polyolester ) και ως εκ τούτου είναι πιο συμβατοί με το R-407C. Έτσι είναι προτιμότερο να χρησιμοποιηθεί το R-407C και να μην επαναχρησιμοποιηθεί το ανακτηθέν R-22, το οποίο μπορεί να αποσταλεί σε μια εγκατάσταση ανακύκλωσης. 

Είναι πιο συμφέρον οικονομικά να αντικατασταθεί το R-22 με το R-407C, προτού υπάρξει έκτακτη ανάγκη. Τα προληπτικά προγράμματα συντήρησης πρέπει να κάνουν έντονες συστάσεις για την αντικατάσταση των ψυκτικών μέσων που καταστρέφουν το όζον, όπως είναι το R-22, με φιλικά προς το περιβάλλον ψυκτικά. Φαίνεται ότι ο R-407C έχει γίνει πρωταθλητής σε αυτό το θέμα. Υπάρχουν πολλά εκατομμύρια τόνοι R-22 στον εξοπλισμό κλιματισμού και ψύξης που χρησιμοποιείται σήμερα και το μεγαλύτερο μέρος τους είναι προορισμένο να καταλήξει στην ατμόσφαιρα, παρά τις προσπάθειες να περιοριστεί αυτή η πιθανότητα. Αυτές οι προσπάθειες έχουν τεθεί σε εφαρμογή από τα τέλη της δεκαετίας του '80. 

Μερικές από τις ιδιότητές του έχουν ως εξής: 

* Μοριακό βάρος: 86,2 
* Σημείο ζέσης: -43,6 (σε 1 πίεση ΑΤΜ), 
* Κρίσιμη θερμοκρασία: 86 βαθμούς Κελσίου.
Daphnella stiphra

Το Daphnella stiphra είναι ένα είδος θαλάσσιου σαλιγκαριού, ένα θαλάσσιο γαστερόποδο μαλάκιο της οικογένειας των Ραφιτομιδών (Raphitomidae).
Κριστόφ Ζοζέφ Μαρί Νταμπιρέ

Ο Κριστόφ Ζοζέφ Μαρί Νταμπιρέ (Christophe Joseph Marie Dabiré, 1948-) είναι πολιτικός από την Μπουρκίνα Φάσο ο οποίος σήμερα υπηρετεί ως πρωθυπουργός της χώρας του. Διορίστηκε στη θέση του πρωθυπουργού από τον πρόεδρο Ρος Μαρκ Κριστιάν Καμπορέ μετά την παραίτηση του Πολ Καμπά Τιεμπά και της κυβέρνησής του. Ο Νταμπιρέ εκπροσώπησε στο παρελθόν την Μπουρκίνα Φάσο στην Οικονομική και Νομισματική Ένωση της Δυτικής Αφρικής και συνέχισε να υπηρετεί ως υπουργός υπό τον πρώην πρόεδρο Μπλεζ Κομπαορέ από το 1994 έως το 1996, ενώ ο Καμπορέ ήταν πρωθυπουργός.
Marriott International

Η Marriott International είναι αμερικανική πολυεθνική εταιρία που διαχειρίζεται και παρέχει προνόμια σε χιλιάδες ξενοδοχεία και γενικά χώρους διαμονής. Ιδρύθηκε από τον J. Willard Marriott το 1927. Τώρα η εταιρία διοικείται από τον γιο του, τον Μπιλ Μάριοτ και τον διευθύνοντα σύμβουλο Άρνε Σόρενσον.

Με έδρα Βηθεσδά στη μητροπολιτική περιοχή της Ουάσινγκτον, Η Marriott International είναι η μεγαλύτερη ξενοδοχειακή αλυσίδα στον κόσμο. Διαθέτει πάνω από 6.500 ιδιοκτησίες σε 127 χώρες και περιοχές σε όλο τον κόσμο και πάνω από 1.2 εκατομμύρια δωμάτια (Σεπτέμβριος 2017).
thumb|Τοποθεσίες των ξενοδοχείων που ανήκουν στην Marriott International παγκοσμίως (Μάρτιος 2018)|alt=|left
Ξενοδοχείο της Marriott International στο [[Λος Άντζελες]]|alt=|left
Φραντς Μποπ

Ο Φραντς Μποπ (γερμανικά: "Franz Bopp", Μάιντς, 14 Σεπτεμβρίου 1791 – Βερολίνο, 23 Οκτωβρίου 1867) ήταν διακεκριμένος Γερμανός γλωσσολόγος και ερευνητής. Θεωρείται θεμελιωτής της συγκριτικής γλωσσολογίας.
Άξελ Γιάκομπσεν

Ο Άξελ Γιάκομπσεν (Νεκοτσέα, 10 Ιουλίου 1984) είναι Δανός-Αργεντινός διεθνής πετοσφαιριστής, που αγωνίζεται ως πασαδόρος στην ομάδα του Παναθηναϊκού.
Αντώνιος Χανδρής

Ο Αντώνιος Χανδρής, χιακής καταγωγής, γεννήθηκε στον Πειραιά το 1924. Αποφοίτησε από το Κολλέγιο Αθηνών το 1942 και στη συνέχεια σπούδασε ναυπηγός – μηχανολόγος στην Πολυτεχνική Σχολή της Λωζάννης από όπου αποφοίτησε το 1947. 

Υπηρέτησε επί σειρά ετών το Greek Shipping Cooperation Committee στο Λονδίνο ως μέλος και αντιπρόεδρος του Διοικητικού Συμβουλίου. Yπήρξε ο πρωτεργάτης της ιδρύσεως της Intercargo και πρώτος πρόεδρός της. Το 1975, ανεδείχτηκε πρόεδρος της ΕΕΕ αναλαμβανοντας την ευθύνη να ανασυντάξει τις δυνάμεις του εφοπλισμού στην κρίσιμη τότε μεταπολιτευτική περίοδο. 

Πέθανε τον Δεκέμβριο του 1984 σε ηλικία 60 ετών.
Ντέλτσεβο

Το Ντέλτσεβο ( ) είναι μια μικρή πόλη στη Βόρεια Μακεδονία. Στην πόλη βρίσκεται η έδρα του Δήμου Ντελτσέβου. Η πόλη πήρε την ονομασία της από τον επαναστάτη Γκότσε Ντέλτσεφ.
Ζύμη

μικρογραφία|Ζύμη ψωμιού αφού έχει γίνει ένα ομοιογενές σώμα
Η ζύμη είναι παχιά, εύπλαστη, μερικές φορές ελαστική, πάστα κατασκευασμένη από οποιεσδήποτε καλλιέργειες σπόρων, οσπρίων ή καστανιάς. Η ζύμη συνήθως κατασκευάζεται με ανάμειξη αλεύρου με μικρή ποσότητα νερού και / ή άλλο υγρό και μερικές φορές περιλαμβάνει ζυμομύκητες ή άλλους διογκωτικούς παράγοντες καθώς και άλλα συστατικά όπως διάφορα λίπη ή αρώματα. Η διαδικασία παρασκευής και διαμόρφωσης της ζύμης αποτελεί πρόδρομο για την παρασκευή μιας ευρείας ποικιλίας τροφίμων, ιδιαίτερα ψωμιού και προϊόντων με βάση το ψωμί, αλλά περιλαμβάνει επίσης μπισκότα, κέικ, ζυμαρικά, flatbreads, ζύμη, πίτσα παρόμοια στοιχεία. Οι ζύμες παρασκευάζονται από μεγάλη ποικιλία αλεύρων, συνήθως από σιτάρι, αλλά και αλεύρια από αραβόσιτο, ρύζι, σίκαλη, όσπρια, αμύγδαλα και άλλα σιτηρά και καλλιέργειες που χρησιμοποιούνται σε όλο τον κόσμο.
Κάρεν Τζόι Φάουλερ

Η Κάρεν Τζόι Φάουλερ (γενν. 7 Φεβρουαρίου 1950) είναι Αμερικανίδα συγγραφέας μυθιστορημάτων που υπάγονται στα είδη επιστημονικής φαντασίας, του φανταστικού, αλλά και της mainsteram λογοτεχνίας. Το μυθιστόρημα της "Λέσχη Βιβλίου Τζέην Ώστεν" ("The Jane Austen Book Club") μεταφέρθηκε στον κινηματογράφο (στην Ελλάδα ως "Λέσχη για ερωτευμένους").

Τα έργα της έχουν αναφορές συχνά στον 19ο αιώνα, σε θέματα που απασχόλησαν και απασχολούν το φεμινιστικό κίνημα, και σε σύγχρονα κοινωνικά θέματα.

Eίναι μια απ’ τις ιδρύτριες του Βραβείου Τζέηιμς Τίπτρι Τζούνιορ και πρόεδρος του Ιδρύματος Clarion, για την υποστήριξη του ετήσιου Εργαστηρίου Γραφής Clarion στο Πανεπιστήμιο της Καλιφόρνιας, στο Σαν Ντιέγκο.
Γιούλια Φρανκ

Η Γιούλια Φρανκ (γεννημένη στις 20 Φεβρουαρίου 1970 στο Ανατολικό Βερολίνο) είναι Γερμανή συγγραφέας.
Κριστιάν Εντσαΐ

Ο Κριστιάν Εντσαΐ ("Christian Louis Ntsay", γενν. στις 27 Μαρτίου 1961 στην Αντσιρανανά) είναι Μαλγάσιος πολιτικός, πρωθυπουργός από το 2018. Διορίστηκε στις 6 Ιουνίου 2018 από τον πρόεδρο Ερί Ραζαοναριμαμπιανινά έπειτα από την παραίτηση του Ολιβιέρ Μαχαφαλί Σολοναντρασανά εξαιτίας των μαζικών διαδηλώσεων ανά τη χώρα. Ο Εντσαΐ θεωρείται τεχνοκράτης και έχει εργαστεί για τα Ηνωμένα Έθνη.
Γαλάτεια Αμαξοπούλου

Η Γαλάτεια Αμαξοπούλου (Τουάπε, ΕΣΣΔ, 1921 - ;) είναι Ελληνίδα μουσικός, καλλιτέχνης του Λυρικού Θεάτρου. Πραγματοποίησε μουσικές σπουδές στο Ωδείο της Αθήνας και στη Μουσική Ακαδημία της Βιέννης. Διακρίθηκε, ήδη από τα χρόνια της κατοχής σε αξιόλογο μέλος χορωδίας και εν-συνεχεία, εξελίχθηκε σε μονωδό για οπερέτα και υψίφωνο . Κατά τη διάρκεια της χούντας διώχθηκε για τις πολιτικές της πεποιθήσεις. Στο αρχείο της ΕΡΤ σώζονται πολλές ερμηνείες της.
Ρενέ Κλεμάν

Ο Ρενέ Κλεμάν (γαλλικά: Rene Clement), (18 Μαρτίου 1913 – 17 Μαρτίου 1996), ήταν Γάλλος σκηνοθέτης και σεναριογράφος.
Φραντσέσκο Φράντσα

Ο Φραντσέσκο Φράντσα (Francesco Francia) (1447 - 5 Ιανουαρίου 1517), το πραγματικό του όνομα ήταν Φραντσέσκο Ραϊμπολίνι (Francesco Raibolini), ήταν Ιταλός ζωγράφος, χρυσοχόος και κατασκευαστής μεταλλίων από τη Μπολόνια, ο οποίος υπήρξε και διευθυντής του νομισματοκοπείου της πόλης. 

Εκπαιδεύτηκε ενδεχομένως από τον Μάρκο Τσόππο (Marco Zoppo) και αναφέρεται για πρώτη φορά ως ζωγράφος το 1486. Η παλαιότερη γνωστή εργασία του είναι η "Felicini Madonna", η οποία υπογράφεται και χρονολογείται από το 1494. Συνεργάστηκε με τον Λορέντσο Κόστα (Lorenzo Costa) και επηρεάστηκε από το στυλ του Έρκολε ντε' Ρομπέρτι (Ercole de' Roberti) και του Κόστα, μέχρι το 1506, όταν και ο Φράντσα έγινε αυλικός ζωγράφος στη Μάντοβα, επηρεαζόμενος περισσότερο από τους Περουτζίνο και Ραφαήλ. Ο ίδιος εκπαίδευσε τον Μαρκαντόνιο Ραϊμόντι, τον Λουντοβίκο Μαρμίττα (Ludovico Marmitta) και αρκετούς άλλους καλλιτέχνες. Εφάρμοσε την τεχνική του νιέλλο στην οποία ο Ραϊμόντι, σύμφωνα με τον Βαζάρι, σύντομα ξεπέρασε τον δάσκαλό του. Η "Αγία Καικιλία" του Ραφαήλ υποτίθεται ότι δημιούργησε ένα τέτοιο συναίσθημα κατωτερότητας στον Φράντσα που τον οδήγησε να πεθάνει από κατάθλιψη. Ωστόσο, καθώς η φιλία του με τον Ραφαήλ είναι πλέον γνωστή, αυτή η ιστορία έχει κριθεί αναξιόπιστη.

Πέθανε στη Μπολόνια. Οι γιοι του Τζάκομο Φράντσα και Τζούλιο Φράντσα ήταν επίσης καλλιτέχνες. Μεταξύ των έργων του είναι "Η Βάπτιση" στη Λισαβόνα.
Μάδνασα

Η Μάδνασα είναι αρχαιολογική θέση στην Καρία, στη χερσόνησο της Μύνδου, στην κάτω Γκιόλ, περίπου 13 χλμ βορειοανατολικά της Μύνδου. Κατά τον πέμπτο αι. ΠΚΕ η πόλη συμπεριελήφθη στη Συμμαχία της Δήλου και στους καταλόγους συνεισφορών των Αθηναίων
Βένια Παλλίρη

Η Βένια Παλλίρη είναι Ελληνίδα ηθοποιός του κινηματογράφου και της τηλεόρασης. Έγινε ιδιαιτέρως γνωστή για τη συμμετοχή της στην ταινία «Βυζαντινή Ραψωδία» (1968) για την ερμηνεία της στην οποία τιμήθηκε με το 2ο βραβείο β΄γυναικείου ρόλου, από την Ένωση Κριτικών Κινηματογράφου του Αμερικανικού Τύπου.
Βίβλος του Γουτεμβέργιου

Η Βίβλος του Γουτεμβέργιου (επίσης γνωστή ως η Βίβλος των 42 στίχων, η Βίβλος του Μαζαρέν ή η B42) ήταν από τα πρώτα μεγάλα βιβλία μαζικής παραγωγής που τυπώθηκε με χρήση κινητών μεταλλικών στοιχείων-γραμμάτων στην Ευρώπη. Σηματοδότησε την έναρξη της "Επανάστασης του Γουτεμβέργιου" και της εποχής των τυπωμένων βιβλίων στη Δύση. Ευρέως εγκωμιασμένο για την υψηλή του αισθητική και καλλιτεχνική ποιότητα, το βιβλίο κατέχει εμβληματική θέση. Πρόκειται για μια έκδοση της Βουλγάτας που τυπώθηκε τη δεκαετία του 1450 στα λατινικά από τον Ιωάννη Γουτεμβέργιο στο Μάιντς, στη σημερινή Γερμανία. Σαράντα εννέα αντίτυπα (πλήρη ή σημαντικά τμήματά τους) έχουν διασωθεί. Θεωρείται ως ένα από τα πιο πολύτιμα βιβλία του κόσμου, μολονότι δεν έχει πωληθεί πλήρες αντίγραφο του από το 1978. Τον Μάρτιο 1455, ο μετέπειτα Πάπας Πίος Β' ανέφερε ότι είχε δει σελίδες από τη Βίβλο του Γουτεμβέργιου να παρουσιάζονται στη Φραγκφούρτη ως μέρος ενεργειών προώθησης της έκδοσης. Δεν είναι γνωστό το πόσα αντίτυπα τυπώθηκαν, αλλά μία επιστολή του 1455 αναφέρει πηγές για εξίσου 158 και 180 αντίτυπα. Η Βίβλος των 36 στίχων, που λέγεται ότι είναι η δεύτερη τυπωμένη Βίβλος, επίσης αναφέρεται μερικές φορές ως Βίβλος του Γουτεμβέργιου, αλλά ενδέχεται να πρόκειται για το έργο άλλου τυπογράφου.
Ναός του Κάστορα και του Πολυδεύκη

O Ναός του Κάστορα και του Πολυδεύκη, λατιν. Templum Castoris et Pollux, είναι αρχαίος ναός των Διοσκούρων στη Ρωμαϊκή Αγορά, στη Ρώμη της Ιταλίας. Αρχικά κτίστηκε από ευγνωμοσύνη για τη νίκη στη μάχη της λίμνης Ρέγκιλλους το 495 π.Χ. Οι Διόσκυροι ήταν οι δίδυμοι γιοί του Διός και της Λήδας· η λατρεία τους ήλθε στη Ρώμη από την Ελλάδα μέσω της Μεγάλης Ελλάδας και τον Ελληνικό πολιτισμό της Νότιας Ιταλίας.

Ο Ρωμαϊκός ναός είναι ένας από μερικούς ναούς των Διοσκούρων, που έχουν μείνει από την αρχαιότητα.
Adobe Acrobat

Το Adobe Acrobat DC είναι μία οικογένεια προγραμμάτων και υπηρεσιών Web που αναπτύχθηκε από την Adobe Inc. για να προβάλονται, να δημιουργούνται, να χειρίζονται, να εκτυπώνονται και να διαχειρίζονται αρχεία σε μορφή Portable Document Format (PDF).

Η οικογένεια περιλαμβάνει το Acrobat Reader (πρώην Reader), το Acrobat (πρώην Exchange) και το Acrobat.com. Το Acrobat Reader είναι διαθέσιμο για διάφορες πλατφόρμες για υπολογιστές και κινητά και είναι δωρεάν λογισμικό. Υποστηρίζει προβολή και εκτύπωση αρχείων PDF. Επιπλέον, οι υπηρεσίες "Premium" είναι διαθέσιμες για τον αναγνώστη με συνδρομητική πληρωμή. Το εμπορικό ιδιόκτητο Acrobat, διαθέσιμο μόνο για Microsoft Windows και MacOS , μπορεί να δημιουργεί, να επεξεργάζεται, να μετατρέπει, να υπογράφει ψηφιακά, να κρυπτογραφεί, να εξάγει και να δημοσιεύει αρχεία PDF. Το Acrobat.com συμπληρώνει την οικογένεια με μια ποικιλία διαχείρισης εταιρικού περιεχομένου και υπηρεσίες φιλοξενίας αρχείων.
Haus am Horn

To Haus am Horn είναι μια κατοικία στην Βαϊμάρη της Γερμανίας, σχεδιασμένη από τον Γκέοργκ Μούχε. Χτίστηκε για την έκθεση του Μπάουχαουζ η οποία διήρκεσε από τον Ιούλιο μέχρι τον Σεπτέμβριο του 1923. Ήταν το πρώτο κτήριο που χτίστηκε βασισμένο στις αρχές σχεδίασης του Μπάουχαουζ, οι οποίες έφεραν επανάσταση στην αρχιτεκτονική και στην αισθητική σκέψη και άσκηση του 20ου αιώνα

Τηρώντας την φιλοσοφία του Μπάουχαουζ η οποία ήταν η εκμάθηση μέσω πρακτικής εμπειρίας και εργασίας στον κλάδο, κάποιοι μαθητές συμμετείχαν στην κατασκευή της.

Το 1996 το κτήριο συμπεριλήφθηκε στα Μνημεία παγκόσμιας κληρονομιάς που πλέον είναι γνωστά ως Το Μπάουχαουζ και οι χώροι του στην Βαϊμάρη, στο Ντασάου και το Μπερνάου
Ελεονώρα της Σικελίας

Η Ελεονώρα της Σικελίας (1325 - 1375) από τον Οίκο της Βαρκελώνης ήταν βασίλισσα της Αραγωνίας ως τρίτη σύζυγος του Πέτρου Δ΄ της Αραγωνίας (1349 - 1375). Η Ελεονώρα της Σικελίας ήταν δεύτερη κόρη και παιδί του Πέτρου Β΄ της Σικελίας και της Ελισάβετ της Καρινθίας, κόρης του , οι γονείς της απέκτησαν οκτώ παιδιά από τα οποία επέζησαν τα έξι.
Ντουαμουτέφ

Ο Ντουαμουτέφ ήταν, στην αρχαία αιγυπτιακή θρησκεία, ένας από τους Τέσσερεις Υιούς του Ώρου και προστάτης θεός των κανωπικών αγγείων. Συνήθως λέγεται ότι είναι ο γιος του θεού "Ώρου του Πρεσβύτερου". Ένας άλλος μύθος περιγράφει τον Ντουαμουτέφ και τους αδελφούς του ως γιους του Όσιρι. Σύμφωνα με αυτή την αναφορά, γεννήθηκαν από ένα κρίνο που βγήκε από τον αρχέγονο ωκεανό.
Λουίτζι Λάντσι

Ο Λουίτζι Λάντσι (Luigi Lanzi) (Τρέια, 14 Ιουνίου 1732 - Φλωρεντία, 31 Μαρτίου 1810) ήταν αρχαιολόγος και ιστορικός της τέχνης.
Έστερ Ουίλιαμς

Η Έστερ Ουίλιαμς (Ester Jane Williams, Inglewood, Καλιφόρνια, ΗΠΑ, 8 Αυγούστου 1921 – Μπέβερλι Χιλς, 6 Ιουνίου 2013) ήταν Αμερικανή ηθοποιός και αθλήτρια της κολύμβησης. Κατά τη διάρκεια της εφηβείας της συμμετείχε σε διάφορους αγώνες κολύμβησης με τα χρώματα του συλλόγου του Λος Άντζελες, κερδίζοντας αρκετά τρόπαια. Καθώς δεν επρόκειτο να πάρει μέρος στην Ολυμπιάδα του 1940, λόγω του Β’ Π.Π. στράφηκε ξαφνικά στην υποκριτική, παίρνοντας το ρόλο που είχε προηγουμένως η Eleanor Holm, στο σώου του Billy Rose. Κατά τη διάρκεια της παραμονής της στο Σαν Φρανσίσκο προπονήθηκε μαζί με τον Ολυμπιονίκη της κολύμβησης και ηθοποιό που ενσάρκωνε στον κινηματογράφο το ρόλο του Ταρζάν, Τζόνι Βαϊσμίλερ. Γρήγορα η παρουσία της κέντρισε το ενδιαφέρον της εταιρείας Metro-Goldwyn-Mayer και έτσι της προτάθηκε να πρωταγωνιστήσει σε μία σειρά παραγωγών που ονομάσθηκαν «μιούζικαλ του νερού» («aquamusicals»), κατά τη διάρκεια των δεκαετιών του ’40 και ’50, πρόταση την οποία αποδέχθηκε, συνδυάζοντας υποκριτική, χορό, κολύμπι και καταδύσεις. Από το 1945 έως το 1949 η Ουίλιαμς είχε τουλάχιστον ένα έργο με την ίδια πρωταγωνίστρια, μεταξύ των 20 κορυφαίων κάθε έτους. Το 1952 ερμήνευσε έναν αυτοβιογραφικό ρόλο (της Αυστραλής σταρ Annette Kellerman) στην ταινία «Million Dollar Mermaid» της εταιρείας MGM. Η Ουίλιαμς υπήρξε, ακόμη, μία επιτυχημένη επιχειρηματίας, στο χώρο του εμπορίου και της εστίασης, διευθύνοντας μία σειρά εστιατορίων που ήταν γνωστή ως «Trails». Στην Ολυμπιάδα του 1984 του Λος Άντζελες, η Ουίλιαμς ήταν σχολιαστής στο άθλημα της συγχρονικής κολύμβησης.
Δήμος Καρμπίντσι

Ο Δήμος Καρμπίντσι ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Καρμπίντσι ονομάζεται επίσης το χωριό στο οποία βρίσκεται η έδρα του Δήμου Καρμπίντσι.
Σάρα Κόνορ

Η Σάρα Κόνορ (γεννημένη Σάρα Μαριάνα Κορίνα Λέβε την 13 Ιουνίου 1980) είναι Γερμανίδα τραγουδίστρια, τραγουδοποιός και τηλεοπτική παρουσία. Μεγάλωσε στο Ντέλμενχορστ, όπου στην ηλικία των 6 ετών έγινε μέλος της εκκλησιαστικής χορωδίας. Η Κόνορ έγινε περισσότερο γνωστή μετά την υπογραφή συμβολαίου με την δισκογραφική εταιρεία X-Cell Records το 2000 και κυκλοφόρησε τον πρώτο δίσκο της με τίτλο "Green Eyed Soul" (2001, Πρασινομάτα Ψυχή) το επόμενο έτος. Ακολούθησε μια σειρά από επιτυχημένους δίσκους, με μεταξύ των οποίων είναι το "Unbelievable" (2002, Απίστευτο), "Key to My Soul" (2003, Κλειδί στην Ψυχή μου), "Naughty but Nice" (2005, Άτακτα αλλά καλά), "Christmas in My Heart" (2005, Χριστούγεννα στην Καρδιά μου), "Soulicious" (2007, Έμψυχα), "Sexy as Hell" (2008, Σέξι σαν την Κόλαση) and "Real Love" (2010, Αληθινή Αγάπη). Αρκετά τραγούδια από αυτά τα άλμπουμ έγιναν κορυφαίες επιτυχίες στους πίνακες κατατάξεων των ποπ σινγκλς, όπως οι Νο.1 επιτυχίες ""From Sarah with Love" (Από τη Σάρα με Αγάπη), "Music is the Key" ΙΗ Μουσική είναι το Κλειδί), "Just One Last Dance" (Μόνο ένας Τελευταίος Χορός), "Living to Love You" (Ζώντας για την Αγάπη Σου) και "From Zero to Hero"" (Από Μηδενικό σε Ήρωας). Το 2015 η πρώτη δουλειά της Κόνορ στη Γερμανική γλώσσα με τίτλο "Muttersprache (Μούτερσπρατς," Μητρική Γλώσσα")" έγινε η δεύτερη κορυφαία επιτυχία της στους πίνακες κατατάξεων μετά από μια δεκαετία.

Η δημοτικότητά της αυξήθηκε περισσότερο με την συμμετοχή τις στις τηλεοπτικές σειρές του Γερμανικού καναλιού ProSieben (Προ7), "Sarah & Marc in Love" (2005, Η Σάρα και Ο Μαρκ Ερωτευμένοι) και "Sarah & Marc Crazy in Love" (2008, Η Σάρα και ο Μαρκ Τρελά ερωτευμένοι), στο πλευρό του τότε συζύγου της Μαρκ Τερένζι, που εξιστορούσαν τον γάμο και τις καριέρες τους. Το 2010 επέστρεψε στην τηλεόραση για να γίνει κριτής στον πρώτο κύκλο του Γερμανικού X-Factor και έμεινε για δύο ακόμα κύκλους. Το 2014 συμμετείχε στο καστ του πρώτου κύκλου του "Sing meinen Song - Das Tauschkonzert ("Τραγούδα το τραγούδι μου - Η ανταλλαγή")," της Γερμανικής εκδοχής της σειράς "The Best Singers" (Οι Καλύτεροι Τραγουδιστές), της οποίας το συνοδευτικό άλμπουμ των τραγουδιών έφτασε στις κορυφαίες θέσεις των Αυστριακών και Γερμανικών Κατατάξεων. Το επόμενο έτος, εργάστηκε ως συμπαρουσιάστρια στο ριμέικ του διαγωνισμού ταλέντων "Popstars 2015" του Γερμανικού καναλιού RTL2.

Η Κόνορ έχει πουλήσει 7 εκατομ. δίσκους παγκόσμια και είναι αναγνωρισμένη ως μία από τις πιο επιτυχημένες Γερμανίδες τραγουδίστριες που εμφανίστηκαν την δεκαετία του 2000. Σύμφωνα με την GfK Entertainment, είναι η πρώτη ερμηνεύτρια που έχει σημειώσει ποτέ 4 συνεχόμενες επιτυχίες στους Γερμανικούς Πίνακες Κατατάξεων των Σίνγκλς. Το 2017 το Deutsche Welle της έδωσε την 3η θέση στις Τοπ10 των Γερμανών σόλο ερμηνευτών που κατάφεραν διεθνή επιτυχία. Από 13 υποψηφιότητες, η Κόνορ έχει κερδίσει δύο Βραβεία Echo, 4 βραβεία Κόμετ, ένα βραβείο Τοπ των Ποπς, μία Χρυσή Κάμερα και ένα World Music Awards. Χωρισμένη από τον σύζυγό της Τερένζι, πατέρα των πρώτων δύο παιδιών της, η Κόνορ έχει σχέση με τον μάνατζέρ της Φλόριαν Φίσερ από το 2010. Το ζευγάρι απέκτησε άλλα δύο παιδιά.
Βέξιε

Η Βέξιε (Växjö) είναι πόλη και έδρα του Δήμου της, στην κομητεία Κρόνομπεργκ (Kronoberg) της Σουηδίας. Είχε 66.275 κατοίκους (2016). Είναι το διοικητικό, πολιτιστικό και βιομηχανικό κέντρο της κομητείας Κρόνομπεργκ (Kronoberg) και η επισκοπική έδρα της μητρόπολης της Βέξιε . Η πόλη είναι η έδρα του Πανεπιστημίου Λινναίος .
Άλμπερτ Μπράιαν

Ο Άλμπερτ Μπράιαν ο νεότερος είναι Αμερικανός πολιτικός, ο οποίος είναι ο 9ος και σημερινός Κυβερνήτης των Αμερικανικών Παρθένων Νήσων από τον Ιανουάριο του 2019. Μέλος του Δημοκρατικού Κόμματος των Παρθένων Νήσων, υπήρξε προηγουμένως επίτροπος του υπουργείου Εργασίας των Παρθένων Νήσων. 

Κέρδισε τις προκριματικές εκλογές που έγιναν στις 4 Αυγούστου 2018 για το χρίσμα του Δημοκρατικού Κόμματος, συγκεντρώνοντας το 39,23% των ψήφων επικρατώντας του Άλισον Άλι Πέτρους (33,67%) και του Έιντζελ Ε. Ντόσον του νεότερου (26,68%). 

Στις 20 Νοεμβρίου 2018, ο Μπράιαν νίκησε τον τότε κυβερνήτη Κένεθ Μαπ και εξελέγη Κυβερνήτης των Παρθένων Νήσων, λαμβάνοντας το 55,04% των ψήφων. Ορκίστηκε στις 7 Ιανουαρίου 2019.
Κάρλο Τσέζαρε Μαλβαζία

Ο Κάρλο Τσέζαρε Μαλβαζία (Carlo Cesare Malvasia) (Μπολόνια, 18 Δεκεμβρίου 1616 - Μπολόνια, 9 Μαρτίου 1693) ήταν Ιταλός ιστορικός τέχνης, γνωστός για τη βιογραφική σειρά καλλιτεχνών της Μπολόνια με τίτλο "Felsina Pittrice" (1678).
Τζοβάννι Πιέτρο Μπελλόρι

Ο Τζοβάννι Πιέτρο Μπελλόρι (Giovanni Pietro Bellori) (Ρώμη, 15 Ιανουαρίου 1613 - Ρώμη, 19 Φεβρουαρίου 1696) ήταν Ιταλός συγγραφέας και ιστορικός της τέχνης.
Επίσης γνωστός ως Τζαν Πιέτρο Μπελλόρι (Gian Pietro Bellori) ή Τζοβάν Πιέτρο Μπελλόρι (Giovan Pietro Bellori), ήταν ένας από τους σημαντικότερους βιογράφους Ιταλών καλλιτεχνών κατά τον δέκατο έβδομο αιώνα. Θεωρείται από πολλούς, μαζί με τον Φιλίππο Μπαλντινούτσι, ως ο Βαζάρι της εποχής του μπαρόκ.
Δημήτρης Μακαλιάς

Ο Δημήτρης Μακαλιάς (Αθήνα, 2 Σεπτεμβρίου 1981) είναι Έλληνας ηθοποιός και παρουσιαστής.
Ο λύκος της στέπας

Ο λύκος της στέπας (Γερμανικά: ) είναι το δέκατο μυθιστόρημα του Γερμανού-Ελβετού συγγραφέα Έρμαν Έσσε.

Δημοσιεύθηκε αρχικά στη Γερμανία το 1927 και μεταφράστηκε για πρώτη φορά στα αγγλικά το 1929. Συνδυάζοντας αυτοβιογραφικά και ψυχαναλυτικά στοιχεία, το μυθιστόρημα πήρε το όνομά του από τη γερμανική ονομασία για τον λύκο της στέπας. Η ιστορία σε μεγάλο βαθμό αντικατοπτρίζει μια βαθιά κρίση στον πνευματικό κόσμο του Έσσε κατά την δεκαετία του 1920 ενώ απεικονίζει αξιομνημόνευτα τη διττή υπόσταση του πρωταγωνιστή που διχάζεται μεταξύ της ανθρωπότητας και μίας κτηνώδους, σαν του λύκου, επιθετικότητας, εναντίωσης και ματαίωσης.

"Ο λύκος της στέπας" ήταν και είναι πολύ ένα δημοφιλές ανάγνωσμα αν και o Έσσε αργότερα επισήμανε ότι το βιβλίο του ήταν κατά πολύ παρεξηγημένο.

Το 1967 το συγκρότημα Steppenwolf εμπνεύστηκε το όνομά του από το μυθιστόρημα. 
Το 1974 το μυθιστόρημα έγινε ταινία με τίτλο "Steppenwolf"
Παύλος Καραμαρούδης

Ο Παύλος Καραμαρούδης (γεννημένος στις 13 Αυγούστου του 1967 στην Ερμούπολη της Σύρου) είναι Έλληνας παλαίμαχος πετοσφαιριστής και νυν προπονητής. Aγωνιζόταν στη θέση του κεντρικού.
Δήμος Κότσανης

Ο Δήμος Κότσανης ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Κότσανη ονομάζεται επίσης η πόλη στην οποία βρίσκεται η έδρα του Δήμου Κότσανη.
Δημήτρης Παλαιολόγος

Ο Δημήτρης Παλαιολόγος είναι αθλητής της πετοσφαίρισης, γεννημένος στις 24 Απριλίου 2000 στην Αθήνα. Αγωνίζεται στη θέση του ακραίου. Προέρχεται από τις ακαδημίες του Παναθηναϊκόύ, με τις οποίες έχει κατακτήσει ένα πρωτάθλημα ΕΣΠΑΑΑ παίδων και δύο πρωταθλήματα ΕΣΠΑΑΑ εφήβων. Τη σεζόν 2018-19 αναδείχθηκε "Πολυτιμότερος Παίκτης" της διοργάνωσης του Φάιναλ Φορ του πρωταθλήματος ΕΣΠΑΑΑ εφήβων που διεξήχθη στο Κλειστό Γυμναστήριο Παύλος Γιαννακόπουλος.
Γκέοργκ Μούχε

Ο Γκέοργκ Μούχε (8 Μάιου 1895-26 Μαρτίου 1987) ήταν Γερμανός ζωγράφος, αποτυπωτής, αρχιτέκτονας, συντάκτης και καθηγητής
Μεταγραφή Γουίλι

Ο καθηγητής Τάρελ Γουάιλι το 1979 στο [[Πανεπιστήμιο της Ουάσινγκτον|Πανεπιστήμιο της Ουάσιγκτον]], Τμήμα Ασιατικών Γλωσσών και Λογοτεχνίας|εναλλ.=
μικρογραφία|500x500εσ|Το θιβετιανό αλφάβητο σύμφωνα με την μεταγραφή του Γουάιλι (ή Γουίλι)|εναλλ.=
Η Μεταγραφή Γουίλι είναι μέθοδος μεταγραφής του θιβετιανού αλφαβήτου χρησιμοποιώντας μόνο τα γράμματα που διατίθοννται σε μια τυπική αγγλική γραφομηχανή. Φέρει το όνομα του Τάρελ Β. Γουάιλι, ο οποίος περιέγραψε το σύστημα σε ένα άρθρο, "Ένα Τυποποιημένο Σύστημα της Θιβετιανής Μεταγραφής", που δημοσιεύθηκε το 1959. Στη συνέχεια έγινε απαραίτητη για τις θιβετιανές μελέτες, ειδικά στις Ηνωμένες Πολιτείες.

Κάθε μέθοδος μεταγραφής της θιβετιανής γλώσσας είναι αντιμέτωπη με ένα δίλημμα: θα έπρεπε να επιδιώξει να αναπαράγει με ακρίβεια τους "ήχους" των προφορικών θιβετιανών, ή την "ορθογραφία" των γραπτών θιβετιανών; Αυτές διαφέρουν ευρέως καθώς η θιβετιανή ορθογραφία τυποποιήθηκε τον 11ο αιώνα, ενώ η προφορά συνέχισε να εξελίσσεται, σε σχέση με την αγγλική και γαλλική ορθογραφία, η οποία αντανακλά ύστερη Μεσαιωνική προφορά.

Οι προηγούμενες μέθοδοι μεταγραφής σκόπευαν να μοιράσουν τους δύο στόχους και δεν το πετύχαιναν τέλεια. Η μεταγραφή του Γουίλι σχεδιάστηκε ακριβώς για να μεταγράψει το θιβετιανό αλφάβητο "όπως γραφόταν", η οποία οδήγησε στην αποδοχή του σε ακαδημαϊκές και ιστορικές μελέτες. Δεν προορίζεται να αντιπροσωπεύσει την προφορά των θιβετιανών λέξεων.
Στρατιά Κατοχής Μικράς Ασίας

Η Στρατιά Κατοχής Μικράς Ασίας ή Ελληνικό εκστρατευτικό σώμα ή Στρατιά Μικράς Ασίας, ήταν στρατιωτικός σχηματισμός ο οποίος επιχείρησε στα εδάφη της Μικράς Ασίας της πρώην Οθωμανικής Αυτοκρατορίας κατά τη διάρκεια της Μικρασιατικής Εκστρατείας από το Μάιο του 1919 έως και τις αρχές Σεπτεμβρίου του 1922, όταν και ο τελευταίος μάχιμος Έλληνας ένστολος εγκατέλειψε την Τουρκία, μετά τη Μικρασιατική Καταστροφή.

Τη Στρατιά αποτελούσαν, συνολικά, 17 Μεραρχίες Πεζικού και μία Ταξιαρχία Ιππικού και την εποχή της μεγαλύτερης στελέχωσής της (Ιούνιος 1921) έφτασε να αποτελείται από 220.000 άνδρες, συμπεριλαμβανομένων των βοηθητικών, μη μάχιμων τμημάτων. Η Στρατιά εξάντλησε το ανώτατο όριο της εδαφικής της επέκτασης τον Αύγουστο του ίδιου έτους, όταν μετά τις νίκες τον Ιούλιο του 1921 στη Μάχη της Κιουτάχειας και στη Μάχη του Εσκί Σεχίρ τμήματά της έφτασαν στις πύλες της Άγκυρας, κατά τη Μάχη του Σαγγάριου.

Η Στρατιά αναλύονταν σε τρία Σώματα Στρατού (Σ.Σ.) και στο Σώμα Στρατού Σμύρνης. Αρχιστράτηγοί της ήσαν, κατά σειρά, οι Λεωνίδας Παρασκευόπουλος, Αναστάσιος Παπούλας, Γεώργιος Χατζανέστης και Γεώργιος Πολυμενάκος, ενώ τελευταίοι διοικητές των Σ.Σ. οι Νικόλαος Τρικούπης (Α' Σ.Σ.) ο οποίος, μάλιστα, αιχμαλωτίσθηκε από τους Τούρκους μετά τη Μάχη του Αλή Βεράν, Κωνσταντίνος Νίδερ (Β΄Σ.Σ.), Πέτρος Σουμίλας (Γ' Σ.Σ.) και Κωνσταντίνος Πετμεζάς (Σ.Σ. Σμύρνης).
Κνημίς

Το όρος Κνημίς είναι βουνό στην Ελλάδα Βρίσκεται στην περιφέρεια Στερεάς Ελλάδας, στο κεντρικό τμήμα της χώρας, 120 χλμ. βορειοδυτικά της πρωτεύουσας της Αθήνας. Η κορυφή του όρους Κνημίς είναι 911 μέτρα πάνω από την επιφάνεια της θάλασσας, ή 177 μέτρα πάνω από το περιβάλλον έδαφος. Πιο συγκεκριμένα, βρίσκεται στον νομό Φθιώτιδας, στην περιοχή του Άγιου Κωνσταντίνου. Η κοντινότερη μεγάλη κοινότητα είναι τα Καμένα Βούρλα, 2.7 χλμ βόρεια του όρους.

Πρόκειται για ανατολική απόληξη του Όρους Καλλίδρομου.
Ζαρουχί Ποστανγιάν

Η Ζαρουχί Ποστανγιάν (, γεννηθείς 16 Ιανουαρίου, 1972, Γιερεβάν) είναι Αρμένια Μέλος του Κοινοβουλίου από το 2007, δημόσια ακτιβίστρια και μέλος του ΔΣ του πολιτικού κόμματος Ζαρανγκουτιούν (Κληρονομιά). Ήταν η γραμματέας της κοινοβουλευτικής ομάδας «Κληρονομιά» της Εθνικής Συνέλευσης της Αρμενίας. Το 2017 ίδρυσε το κόμμα Χώρα του Βερίκοκου.
Αλεξάντρ Κολτσάκ

Ο Αλεξάντρ Κολτσάκ (Alexander Vasilyevick Kolchak KB, ρωσικά: Алекса́ндр Васи́льевич Колча́к, Αγία Πετρούπολη, Ρωσική Αυτοκρατορία, 4 Νοεμβρίου 1874 – Ιρκούτσκ, ΕΣΣΔ, 7 Φεβρουαρίου 1920) ήταν ναύαρχος του Αυτοκρατορικού Ναυτικού της Τσαρικής Ρωσίας. Πολέμησε στο Ρωσο-Ιαπωνικό πόλεμο του 1905 και στον Α΄ Παγκόσμιο πόλεμο, ενώ κατά τη διάρκεια του Ρωσικού εμφύλιου πολέμου ίδρυσε ένα αντικομμουνιστικό καθεστώς στη Σιβηρία, αναδεικνυόμενος σαν ανώτατος αρχηγός των χερσαίων και θαλάσσιων δυνάμεων των «λευκών», από το 1918 έως το 1920. Η κυβέρνησή του είχε έδρα το Ουμσκ, στην νοτιοδυτική Σιβηρία. Επί μία διετία ό Κολτσάκ ήταν ο διεθνώς αναγνωρισμένος επικεφαλής του κράτους. Εντούτοις, η προσπάθειά του να ενώσει τις δυνάμεις των «Λευκών», απέτυχε. Επίσης ο Κόλτσακ αρνήθηκε να παραχωρήσει αυτονομία σε διάφορες εθνικές μειονότητες της αυτοκρατορίας, ενώ δεν επιθυμούσε συνεργασία με αριστεριστές που αντιτίθονταν στους Μπολσεβίκους και βασίστηκε σε εξωτερική βοήθεια, γεγονός που έδωσε την ευκαιρία στους τελευταίους να τον χαρακτηρίσουν ως υποχείριο των Δυτικών Δυνάμεων. Καθώς η επιρροή του σταδιακά έφθινε, προδόθηκε, συνελήφθη από την Τσεχοσλοβακική Λεγεώνα και παραδόθηκε στους αντιπάλους του, οι οποίοι και τον εκτέλεσαν.
Φιλίππο Μπαλντινούτσι

Ο Φιλίππο Μπαλντινούτσι (Filippo Baldinucci) (Φλωρεντία, 1624 - Φλωρεντία, 1 Ιανουαρίου 1697) ήταν Ιταλός ζωγράφος, ιστορικός τέχνης και βιογράφος.
Καταγόμενος από μια εύπορη οικογένεια της εμπορικής ελίτ της Φλωρεντίας, εκπαιδεύεται σε σχολή Ιησουϊτών. Το 1665 του ανατίθεται από τον καρδινάλιο Λεοπόλδο των Μεδίκων η ταξινόμηση της μεγάλης συλλογής σχεδίων των Μεδίκων, η οποία θα γίνει αργότερα ο πρώτος πυρήνας της συλλογής σχεδίων των Ουφίτσι. Ο Μπαλντινούτσι γίνεται ένας από τους σημαντικότερους ειδήμονες της τέχνης του δυτικού κόσμου και διακρίνεται για τις καινοτομίες που εισάγει για την οργάνωση των συλλογών.

Χάρη σε αυτή τη βασική εμπειρία προέκυψε η σύνταξη του σπουδαιότερου έργου του, που σχεδιάστηκε ως επέκταση και συνέχεια των "Βίων" του Τζόρτζο Βαζάρι, των "Notizie de' professori del disegno da Cimabue in qua, in sei volumi ordinati per secoli e decenni" (τρεις πρώτοι τόμοι εκδόθηκαν από το 1681 μέχρι το θάνατο του συγγραφέα και άλλοι τρεις μετά θάνατον). Ήταν η πρώτη βιογραφική σειρά καλλιτεχνών, όχι μόνο μιας περιοχής (για παράδειγμα ο Βαζάρι είχε προκαταλήψεις απέναντι στους μη Τοσκανούς καλλιτέχνες) αλλά για όλη η Ιταλία, και μάλιστα και πέραν αυτής.

Το 1681 δημοσίευσε το "Vocabolario toscano dell'arte del disegno", το οποίο του χάρισε την πρόσβαση στην Ακαντέμια ντέλα Κρούσκα. Στο βιβλίο του, το πρώτο λεξικό καλλιτεχνικών όρων, ο Μπαλντινούτσι παρείχε αρκετούς ορισμούς του στυλ με διαφορετικούς όρους για το καθένα, εντάσσοντας μερικούς από αυτούς τους όρους του στην «κακή» τέχνη.

Πέντε χρόνια αργότερα δημοσίευσε ένα άλλο σημαντικό έργο, το "Cominciamento e progresso dell'arte dell'intagliare in rame", που αποτελεί την πρώτη εξειδικευμένη ιστορία της τέχνης της χαρακτικής.

Ήταν έντονα ευσεβής και προσκολλημένος στην πνευματικότητα του Ιγκνάθιο δε Λογιόλα (πριν από τον γάμο του ολοκλήρωσε όλες τις Πνευματικές Ασκήσεις). Τρεις από τους γιους του μάλιστα στάλθηκαν για μια εκκλησιαστική καριέρα. Ο γιος του Αντόνιο ήταν ιησουίτης ιεραπόστολος που αργότερα ανακηρύχθηκε από την Καθολική Εκκλησία Όσιος).

Το μπαρόκ ύφος της γραφής είναι γεμάτο από παραφράσεις και ρητορικά παιχνίδια. Στα έργα του προσπαθεί πάντα να υπογραμμίσει τη θεία δράση σε μεμονωμένα άτομα.

Η πρώτη βιογραφία του Φιλίππο Μπαλντινούτσι γράφτηκε από έναν από τους γιους του. Σήμερα, το αρχείο Μπαλντινούτσι βρίσκεται στην Εθνική Κεντρική Βιβλιοθήκη της Φλωρεντίας (MSS Fondo Nazionale II.II.110).
Πωλ βαν Ντάικ

Ο Πωλ βαν Ντάικ (γεννηθείς την 16 Δεκεμβρίου 1971 ως Ματίας Πάουλ) είναι Γερμανός ντι τζέι, μουσικός παραγωγός και μουσικός καλλιτέχνης. Ως ένας από τους πρώτους καταξιωμένους ντιτζέι, ο βαν Ντάικ ήταν ο πρώτος καλλιτέχνης που τιμήθηκε με υποψηφιότητα για Βραβείο Γκράμι στην τότε νέα προστιθέμενη κατηγορία Καλύτερος Δίσκος Χορευτικής/Ηλεκτρονικής μουσικής για το 2003, για την κυκλοφορία του "Reflections ("Αντανακλάσεις). Χαρακτηρίστηκε ως ο Νο.1 ΝτιΤζέι για τα έτη 2005 και 2006, κάτι που ελάχιστοι μόνο ντιτζέιδες έχουν καταφέρει. To 2005 ήταν ο πρώτος ντι τζέι που χαρακτηρίστηκε ως Νο.1 από το περιοδικό "Mixmag". Μέχρι το 2008, είχε πουλήσει πάνω από 3 εκατομμύρια δίσκους παγκόσμια.

Ξεκίνησε τη σταδιοδρομία του ως παραγωγός τρανς μουσικής στις αρχές της δεκαετίας του 1990, και γρήγορα έγινε διάσημος με το ρεμίξ του "Love Stimulation" του Humate με την δισκογραφική εταιρεία MFS το 1993 και με το επιτυχημένο σίνγκλ "For an Angel" (Για έναν Άγγελο), αλλά, τον τελευταίο καιρό, δεν προτιμά πια να περιγράφει τη μουσική του ως τρανς, αλλά απλά ως ηλεκτρονική μουσική.

To 2020 κυκλοφόρησε το ένατο άλμπουμ του, το Guiding Light, το οποίο περιλαμβάνει συνεργασίες με τους Vini Vici, Μπο Μπρους, Ουίλ Άτκινσον.